Ol Pasin bilong Meri I Laik Marit long Kraist
Wanpela samting planti ol pritsa nau i fel long skulim ol memba bilong ol, moa yet ol husat stap long ol Bon Agen grup, em dispela samting tru olsem i gat kain kain pasin poroman na kain kain mak bilong pasin poroman wanpela Kristen ken gat wantaim Bikpela Jisas Kraist.
Pastaim, namel long ol Kristen na Bikpela Jisas Kraist, wanpela kain pasin poroman i stap olsem namel long bikman na wokboi. Kraist stap bikman bilong yumi, na yumi, ol Kristen, stap ol wok manmeri bilong Em.
Jon 13:16 i tok,
Tru tumas, tru tumas, Mi tokim yupela, Wokboi i no winim bikman bilong em. Na tu em husat man i salim i no winim man husat i salim em.
Wanpela wokboi i no winim bikman bilong em. Sapos em olsem, i gat hop olsem em bai bihainim olgeta wan wan tok strong bilong bikman bilong em, we em bai no askim wanpela askim. Olsem ol wok manmeri bilong Kraist, yumi mas mekim yumi yet stap aninit long namba bilong Bikpela bilong yumi na yumi mas bihainim Em olgeta.
Olsem rait stap pinis long Luk 9:23,
Na Em i tokim ol olgeta, Sapos wanpela man i laik kam bihainim Mi, larim em tok nogat long em yet, na kisim diwai kros bilong em olgeta wan wan de, na bihainim Mi.
Yumi mas redi long tok nogat long yumi yet na karim dispela olgeta hevi i go wantaim pasin bilong inapim ol wok bilong yumi. Nambawan wok bilong yumi em i no long mekim wanem samting yumi laikim tasol mekim wanem samting Bikpela i gat laik long yumi long mekim. Na taim Em lukim na pruvim pinis olsem yumi stap ol wok manmeri i beltru na i save bihainim tok, pasin poroman bilong yumi wantaim Kraist ken go het long wanpela mak antap moa.
Jon 15:15 i tok,
I stat long nau i go Mi no kolim yupela ol wokboi. Long wanem, wokboi i no save long bikman bilong em i mekim wanem. Tasol Mi bin kolim yupela ol pren. Long wanem, olgeta dispela samting Mi bin harim long Papa bilong Mi Mi bin mekim yupela long save.
Em ken kaunim yumi olsem ol pren bilong Em, na i no ol wok manmeri moa, olsem wanem samting i bin kamap long ol aposel na ol Kristen bilong bipo. Taim bin kam we Kraist i no bin kaunim ol moa olsem ol wok manmeri tasol olsem ol pren. Na dispela ken kamap long yumi tu. Kain pasin poroman olsem namel long bikman na wokboi, bihain em ken kamap olsem pasin poroman namel long ol pren, dispela em wanpela kain pasin poroman antap moa na moa gutpela.
Narapela long stap wanpela pren, Bikpela Jisas Kraist inap stap tu olsem wanpela bikpela brata long ol Kristen.
Olsem rait stap pinis long Rom 8:29,
Long wanem, husat Em i bin save pastaim, Em i bin makim bipo yet tu bilong kamap wankain olsem piksa bilong Pikinini Man bilong Em, inap long Em i ken stap namba wan Pikinini namel long planti brata.
Olsem nambawan pikinini namel long planti bratasusa, yu ken kaunim em olsem bikpela brata bilong ol Kristen.
Tasol, i gat narapela kain pasin poroman i stap yet, dispela i bikpela moa na dip tru moa long ol dispela wan yumi bin kolim. Yumi inap kamap meri i laik marit long Em.
Yumi olgeta Kristen inap kaunim yumi yet olsem i laik marit long Kraist. Yumi dispela meri i laik marit long Em. Em i man i laik marit long yumi. Dispela em wanpela kain pasin poroman yumi nid long holimpas na laikim tru.
2 Korin 11:2 i tok,
Long wanem, mi stap jeles antap long yupela wantaim pasin jeles i bihainim God. Long wanem, mi bin givim yupela long wanpela man bilong yu, inap long mi ken givim yupela i go long Kraist olsem wanpela meri i klin tru i no bin slip wantaim man.
Long nau, Sios stap long dispela pasin na rot bilong redi long dispela marit bai kamap long Nupela Jerusalem (Revelesen 10:7). Dispela bai kamap wanpela kain pasin bilong redim ol samting gut tru bikos olsem dispela meri i laik marit long Kraist, ol Kristen mas soim ol yet long man i laik marit, Bikpela Jisas Kraist, olsem wanpela meri i no slip yet wantaim man.
Dispela ken kamap olsem wanem?
Efesas 5:26-27 i tok,
26 Inap long Em i ken mekim sios kamap holi na klinim dispela wantaim waswas bilong wara long wok bilong tok bilong God,
27 Inap long Em i ken bringim sios long Em Yet wanpela sios i gat glori, taim em i no gat mak, o hap i no stretpela tru, o wanpela kain samting, tasol long sios i ken stap holi na i no gat mak nogut.
Taim de bilong marit i laik kam yet, God i wok long klinim Sios na mekim em kamap holi. Kain olsem, ol bratasusa insait long Sios i wok long lainim ol skul tok bilong Kraist, na tu stretpela pasin bilong laip na mekim ol yet bihainim pasin Kristen. Na dispela pasin na rot bilong klinim na mekim long kamap holi, em stat long baptais. Bihain long kisim holi baptais, God i hop long yumi stat long bihainim wanpela nupela laip, wanpela kain laip yumi bihainim bilong bihainim ol lo na ol skul tok bilong Bikpela Jisas Kraist.
Rom 6:4 i tok,
Olsem na God i planim yumi wantaim Em long baptais long dai, inap long wankain olsem God i kirapim Kraist long dai long glori bilong Papa, yes, olsem tasol yumi tu mas wokabaut long nupela laip.
Yumi bai stop long stap olsem yumi bin stap bipo. Sapos yumi bin stap ol man bilong mekim nogut, nau yumi bai stop long mekim ol samting nogut. Sapos yumi bin bihainim ol amamas nogut, yumi mas rausim ol long yumi yet wantu. Na sapos yumi bin stap ol man i no save tingim pilim bilong ol narapela, i save tingim ol yet tasol, na i no gat respek long ol memba bilong famili bilong yumi yet tu, nau yumi nid long mekim long go het pasin bilong tingim ol narapela bipo long yumi yet, pasin bilong soim sori, pasin bilong givim ol samting wantaim gutpela bel na pasin bilong laikim tru.
Dispela pasin na rot bilong klinim na mekim long kamap holi, em redim yumi ol Kristen long wanpela kain pasin poroman klostu moa wantaim Kraist. Na dispela em long kamap wanpela wantaim Em. Yumi bai kamap bilong wanpela bodi wantaim Em.
Efesas 5:30-32 i tok,
30 Long wanem, yumi stap ol hap bilong bodi bilong Em, bilong mit bilong Em, na bilong ol bun bilong Em.
31 Long dispela as man bai lusim papa na mama bilong em, na em bai pas wantaim meri bilong em, na tupela bai stap wanpela bodi.
32 Dispela em i wanpela bikpela samting hait. Tasol mi toktok long sait bilong Kraist na sios.
Em bai kamap long wanpela poin we yumi bai kamap wanpela wantaim Kraist, long wankain pasin olsem Adam na Iv bin stap wanpela taim ol bin kamap maritman na maritmeri. Tasol i no olsem Adam na Iv husat bin kamap wanpela long bodi, Sios na Kraist bai kamap wanpela long spirit.
Olsem rait stap pinis long 1 Korin 6:17,
Tasol em husat i pas wantaim long Bikpela em i wanpela spirit.
Ol husat gat pasin poroman wantaim Kraist, ol stap wanpela wantaim Em long spirit, long bodi na long olgeta samting.
Tasol taim yumi wet long dispela taim bilong kamap wanpela long heven, yumi ol Kristen mas go yet long wok bilong yumi bilong klinim na mekim long kamap holi inap long yumi kamap i no gat mak, i no gat baret liklik, holi na i no gat asua. Ol dispela em ol pasin bilong meri i laik marit long husat Kraist bai marit, em Sios.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn